Wilhelm Leibl

pienoiskuva|Kolme naista kirkossa (1881)
Wilhelm Maria Hubertus Leibl (23. lokakuuta 1844 – 4. joulukuuta 1900) oli saksalainen realismia edustava taidemaalari, joka tunnetaan talonpoikaiselämää kuvaavista töistään.

 Elämä 
Leibl syntyi Kölnissä, missä hänen isänsä työskenteli katedraalikuoron johtajana. Leibl toimi lukkosepän oppipoikana ennen taiteellisten opintojensa aloittamista paikallisen taidemaalari Hermann Beckerin kanssa vuonna 1861. Hän aloitti Münchenin taideakatemiassa vuonna 1864 ja opiskeli useiden taiteilijoiden kanssa, mukaan lukien Carl Theodor von Piloty. Vuonna 1869, Leibl perusti studion Johann Sperlin, Theodor Altin, ja Rudolf Hirth du Frênesin kanssa. Samoihin aikoihin Gustave Courbet vieraili Münchenissä esittelemässä töitään, tehden paikallisiin taiteilijoihin suuren vaikutuksen alla prima -tekniikallaan. Leiblin maalauksista, joista oli jo nähtävillä hollantilaisten mestareiden vaikutus, tuli tyyliltään rennompia ja mallit kuvattiin niissä maalattuina paksuin siveltimenvedoin tummaa taustaa vasten.

 Ura 
Vuonna 1869 Leibl matkusti Courbet'n ehdotuksen johdosta Pariisiin, missä hän tapasi Édouard Manet'n, mutta joutui palaamaan Saksaan vuonna 1870 Saksan–Ranskan sodan syttymisen vuoksi. Leibl muutti Münchenistä Baijerin maaseudulle vuonna 1873, maalaten siellä teoksia paikallisten talonpoikien jokapäiväisestä elämästä. Hänen aiempien maalaustensa luonnosmainen tyyli muuttui täsmällisemmäksi. Asuessaan Berblingissä vuodesta 1878 vuoteen 1882, Leibl maalasi luultavasti tunnetuimman teoksensa "Kolme naista kirkossa" (Kunsthalle, Hampuri). Sen erittäin realistinen tyyli muistuttaa Hans Holbeinia selkeydellään. Seuraavien vuosien aikana Leibl muutti Bad Aiblingiin ja vuonna 1892 Kutterlingiin. Hänen maalauksissaan alkoi näkyä aikaisempien piirrosten kurinalaisuus yhdistettynä uuteen herkkyyteen ja valoisuuteen.

Leibl maalasi ilman luonnosta aloittaen työskentelynsä heti värein. Tämä työskentelytapa muistuttaa impressionismia. Hänen omistautumisensa todellisuuden realistiselle kuvaamiselle ansaitsi hänelle paikan Leibl-Kreis -nimisen ryhmän johtavana taiteilijana. Muita ryhmään kuuluineita olivat mm. Carl Schuch, Wilhelm Trübner, Otto Scholderer ja Hans Thoma.

1870-luvun alkupuolella Leibl toteutti 19 etsaustyön sarjan erityisen huolelliseen tyyliin. Hänen hiilipiirroksensa muodostuvat suurista valon ja varjon alueista, jotka vaikuttavat pensselillä ja maalilla tehdyiltä.

Leibl vieraili Alankomaissa vuonna 1898 ja hänen teoksensa olivat mukana Berliinin sesessionistien näyttelyssä seuraavana vuonna. Leibl kuoli Würzburgissa vuonna 1900.

 Viitteet 

 Lähteet 
 German Masters of the Nineteenth Century: Paintings and Drawings from the Federal Republic of Germany. Catalogue of an exhibition held at the Metropolitan Museum of Art, New York, 1981. Free download available. 
 Forster-Hahn, Françoise (2001). Spirit of an Age: Nineteenth-Century Paintings From the Nationalgalerie, Berlin. London: National Gallery Company.  
 Novotny, Fritz (1978) [1960]. Painting and Sculpture in Europe. The Pelican History of Art. Harmondsworth: Penguin Books.  
 Ruhmer, Eberhard, and Wilhelm Leibl (1984). Der Leibl-Kreis und die reine Malerei. Rosenheim: Rosenheimer Verlagshaus.  

 Aiheesta muualla 

 German masters of the nineteenth century: paintings and drawings from the Federal Republic of Germany, a full text exhibition catalog from The Metropolitan Museum of Art, which contains material on Wilhelm Leibl (no. 41-43)

Luokka:Saksalaiset taidemaalarit
Luokka:Vuonna 1844 syntyneet
Luokka:Vuonna 1900 kuolleet